Esa Saario

**Esa Matti Saario** (22. marraskuuta 1931  Nummi – 26. syyskuuta 2025 Helsinki) oli suomalainen näyttelijä ja laulaja.

## Elämä ja ura
Saario syntyi nummilaiseen pienviljelijäperheeseen. Hän aloitti opiskelun Suomen teatterikoulussa vuonna 1956. Lahjakkuutensa ansiosta hän sai Wilho Ilmarilta ja muilta koulun opettajilta luvan hypätä yhden luokan yli, ja hän valmistui koulusta kahdessa vuodessa. Saario oli Suomen Kansallisteatterin näyttelijä vuodesta 1958 vuoteen 1997 saakka, jolloin jäi eläkkeelle. Hän teki teatterissa toistasataa roolia, ensimmäisen vuonna 1954 ja viimeisen vuonna 2001. Näihin lukeutuivat *[[Herra Puntila ja hänen renkinsä Matti|Herra Puntilan]]* Matti, *[[Tartuffe]]n* Orgon (1973), Tšehovin rooli *Tšehov Jaltalla* -draamassa (1983), *[[Omena putoaa]]* -näytelmän Ventti-Ville (1987), J. K. Paasikiven rooli näytelmässä *Tie talvisotaan* (1989) ja *[[Tohvelisankarin rouva|Tohvelisankarin rouvan]]* Aadolf (1997).

Saario esiintyi monissa kuunnelmissa, muun muassa Yleisradion kuunnelmissa *[[Knalli ja sateenvarjo]]*, Noita Nokinenä -sarjan Poliisi Karhusena ja *[[Linnunradan käsikirja liftareille]]* vainoharhaisena androidina Marvinina.

Saarion elokuvarooleja olivat muun muassa sosiaalidemokraattinen poliitikko Janne Kivivuori Väinö Linnan romaaneihin perustuvissa elokuvissa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968) ja *[[Akseli ja Elina]]* (1970). Saarion ensimmäisiä elokuvarooleja nähtiin muun muassa elokuvissa *[[Sven Tuuva]]* (1958) ja *[[Kankkulan kaivolla (elokuva)|Kankkulan kaivolla]]* (1960).

Saario antoi äänensä lukuisiin animaatioelokuviin ja -sarjoihin. Hänen tunnetuimpia ääniroolejaan olivat esimerkiksi Pienen merenneidon kuningas Triton sekä Leijonakuninkaan Mufasa. Vuonna 1974 *[[Mainosuutiset]]*-lehti listasi hänet edellisvuoden toiseksi eniten käytetyksi mainosspeakeriksi Veikko Honkasen jälkeen. Saarion ääntä kuultiin myös monissa äänikirjoissa. 

Saario levytti 1960-luvun alussa useita lastenlauluja Maikki Länsiön kanssa, kuten muun muassa "Hottentottilaulun", joka oli Jukka Virtasen sanoittama käännöskappale norjalaisesta lastenlaulusta *Visen om vesle Hoa*. Vuonna 1972 hän lausui elämänohjeita "Desiderata"-kappaleessa (suom. Saukki) kuoron avustamana. 

Saario oli Suomen Näyttelijäliiton hallituksen jäsen sekä toimi Kansallisteatterin näyttelijäyhdistyksen johtokunnassa ja Kansallisteatterin hallituksessa. 

## Yksityiselämä
Saarion puoliso oli Anja Saario (os Ahtila). Heidän poikansa on kanttori Timo Saario. Nummelta kotoisin ollut Saario puhui Nummen murretta. Ennen teatterikouluun pääsyä hän työskenteli puhelinasentajana. Vapaa-ajallaan Saario harrasti mehiläistenhoitoa. Saario kuoli Helsingissä Suursuon sairaalassa.

## Teatterirooleja

*Viisaitten lähetystö, *Prinsessa Ruusunen* 1954
*Fedótik / Rode, *[[Kolme sisarta]]* 1956
*näyttelijä / pappi, *[[Hamlet]]* 1957
*Jupp, *[[Köpenickin kapteeni]]* 1957
*I markiisi / I runoilija / sotilas, *[[Cyrano de Bergerac]]* 1958
*3. puolueen kansanedustaja, *Herra Puoluesihteeri* 1958
*Jesper, rosvo, *Kolme iloista rosvoa* 1958
*Theramenes, Hippolytoksen opettaja, *Phaidra* 1959
*IV kansalainen / Pindarus, *[[Julius Caesar (näytelmä)|Julius Caesar]]* 1959
*Pugovitsyn, poliisi, *[[Reviisori]]* 1959
*Sung Jy, ritarin oppilas, *Tshu Yuan* 1959
*I työläinen, *Miljoonavaillinki* 1959
*isä / dekaani, *[[Uninäytelmä]]* 1959
*Naahar, *Nilkkarengas* 1960
*tohtori, kenraalin ystävä, *Rakastunut kenraali eli Äkäpää* 1960
*Pedersen, sanomalehtimies, *Swedenhjelmit* 1960
*herra, *Täyttyneiden toiveiden maa* 1960
*herra Fauqes, *Ihana seikkailu* 1960
*Don Sancho, *Cid* 1960
*laulaja, kävelevä soittoniekka, *Suuri rakkaus* 1960
*puutarhuri, *Prinsessa Ruusunen* 1960
*monsieur Marquis, kampaaja, *Tiitus Tulitukka* 1961
*Meri-Jussi, koulupoika, *Rintatasku* 1961
*Benvolio, Montaguen veljenpoika, *[[Romeo ja Julia]]* 1961
*Nicholas Gadsby, *[[Pisara runoilijaa]]* 1961
*Ruprecht, talonpojan poika, *Rikottu ruukku* 1961
*Argoksen vanhusten kuoron jäsen, *[[Oresteia|Agamemnon]]* 1961
*Ugo, ruhtinaan miehiä, *Narri* 1962
*Zépo, vihollissotilas, *Huviretki sotakentälle* 1962
*sotamies, *Myrskylintu* 1962
*kuningas, *[[Becket eli Jumalan kunnia]]* 1962
*Sakeus, *[[Lea (näytelmä)|Lea]]* 1962
*ruumisvaununajaja, *Palanut tontti* 1962
*Toivo Uljas, köyhä poika, *Totuuden helmi* 1962
*vanha soittoniekka, *Caesar ja Cleopatra* 1963
*Juoppi, saarnaaja, *Naisten hurmaaja* 1963
*mekaanikko, *Kaksi maanantaita* 1963
*Vincentio, vanha pisalainen kauppias, *[[Miten äkäpussi kesytetään]]* 1963
*Galy Gay, irlantilainen pakkaaja, *Mies on mies* 1963
*arkkiviisujen laulaja / lyonilainen, *Dantonin kuolema* 1963
*Into Viiriäinen, Hospitaalilautakunnan jäsen, *Tuntematon potilas* 1964
*Malcolm, Skotlannin kuninkaan poika, *[[Macbeth]]* 1964
*prinsessa Grace (mies), *Panttivanki* 1964
*Berliinin Apostolinen Nuntius, *Sijainen* 1964
*Caius Gracchus, kansantribuuni, *Muuttohaukat* 1965
*Mickey, *Jälkeen syntiinlankeemuksen* 1965
*velkavanki, *[[Jokamies (näytelmä)|Jokamies]]* 1965
*Kokol, laulaja, *Jean Paul Marat'n vainoaminen ja murha Charentonin mielisairaalan potilaiden näyttelijäryhmän esittämänä herra de Saden johdolla*, 1965
*asianajaja, *Miss Alice* 1965
*Pekka, heikkovirtainsinööri, *Uudenvuodenyö* 1966
*Aigisthos, Argoksen sijaishallitsija, *Elektra* 1966
*yleisesikunnan päällikkö, *Päämajassa* 1966
*sotamies Sparky, *Kersantti Musgraven tanssi* 1967
*Intonen (lammas), *Herra johtaja* 1967
*Matthews / kapteeni Eckert / Wood, *Presidentin kuolema* 1968
*vartija, *[[Antigone]]* 1968
*kapteeni, *Agenttilaiva* 1968
*johtaja Judas, koronkiskuri, *[[Omena putoaa|Nyt putoaa omena]]* 1968
*La Flèche, Clèanten palvelija, *[[Saituri]]* 1969
*Joas, eräs fariseus, *[[Lea (näytelmä)|Lea]]* 1969
*Mäntti, *Peter Pan* 1969
*Peter Cauchon, Beauvaisin piispa, *Pyhä Johanna* 1970
*Frans, naapuri, *Nuorempi veli* 1970
*Francois, *Naisenryöstäjät* 1970
*kreivi Hufnagel, *Operetti* 1971
*Oskar, *Wienerwaldin tarinoita* 1971
*Vasili Vasiljevitsh Soljonyi, esikuntakapteeni, *[[Kolme sisarta]]* 1971
*Antoine, *Rakas Antoine eli romutettu rakkaus* 1972
*Valee, *[[Tukkijoella (näytelmä)|Tukkijoella]]* 1972
*Amiens, *[[Miten haluatte]]* 1972
*Kortesuo, tilallinen, *[[Anna Liisa]]* 1972
*krouvari, *Kristiina* 1973
*Orgon, *[[Tartuffe]]* 1973
*Juhani, Niskavuoren isäntä, *[[Niskavuoren Heta (näytelmä)|Niskavuoren Heta]]* 1973
*Arje, luutnantti, *Miten kalat suutelevat* 1974
*useita rooleja, *Johnny Johnson eli tavallisen miehen tarina* 1975
*Matti Aaltonen, autonkuljettaja, *Puntilan isäntä ja hänen renkinsä Matti* 1975
*Haudy, upseeri, *Sotilaat* 1976
*Jahvetti, Koppelmäen renki, *Arkielämää* 1976
*Glupp / knallipäinen mies / vallankumouksellinen, *Rummut yössä* 1977
*kreivi, *Harhatunteet* 1977
*kapteeni Shotover, *Särkyneiden sydänten talo* 1978
*Törnskjöld, pormestari, *Kanneviskaali Samuel Kröll* 1978
*hoviherra Koipelin, *Hyrrä* 1979
*Hurttanen, pyöveli, *[[Mitta mitasta]]* 1979
*Thesleff, *Jääkäri Ståhl* 1979
*Alban herttua, *Don Carlos* 1981
*prospektori, *[[Hupsu kreivitär]]* 1981
*Johan Ludvig Heiberg, *[[Kastematojen elämästä]]* 1982
*Malmberg, Niiles Kustaa, Lapuan apulaispappi, *Kolmekymmentä hopearahaa* 1982
*Jermolinski, Taiteellisen teatterin dramaturgi, *Punainen virta* 1983
*Anton Tšehov, *Tšehov Jaltalla* 1983
*James Tyrone, *[[Pitkän päivän matka yöhön|Pitkä päivämatka yöhön]]* 1984
*Karri, talonisäntä, *[[Nummisuutarit]] 1984
*Nikolai, *Rikottu hiljaisuus* 1986
*sheriffi Talbott, *Käärmeennahkatakki* 1987
*Ville, *Omena putoaa* 1987
*kapteeni Smollett, *Aarresaari* 1988
*Tohtori Bradman, *Hullutteleva henki* 1988
*J.K.Paasikivi, *Tie talvisotaan* 1989
*Heroja, vanha isäntämies, *Särkelä itte* 1989
*nimismies, *Pohjanmaa* 1990
*Tsiganov, Michail Nikolajevitsh, insinööri, *Barbaarit* 1991
*Iisakki Kiukoo, suutarimestari, *Amerikan morsian* 1992
*suuriruhtinas Aleksandr Mihailovits, Sandro, *Keisarin perhe ja pyhä paholainen* 1993
*adjutantti, *Presidentin dementia* 1994
*Alonso, Napolin kuningas, *Myrsky* 1995
*useita rooleja, *Antiikin tarinoita* 1996
*Kansleri Bestuzev, *Katariina Suuri* 1996
*Aadolf, tilanomistaja, *Tohvelisankarin rouva* 1997
*Oskari, *Mäntyranta se oli* 1997
*Leo Fairchild, *Romuauton Lady* 2001


== Filmografia ==
=== Elokuvat ===


=== Televisiosarjat ===


=== Dubbaukset ===


== Musiikki ==
Esa Saario levytti uransa aikana useita suomenkielisiä kappaleita ja lastenlauluja. Äänitteistä tunnetuimpia ovat Fred Wernerin *Desiderata* ja [[Nino Rota|Nino Rotan]] *Novgorodin ruusu*. Lastenlauluja Saario äänitti yhdessä [[Maikki Länsiö|Maikki Länsiön]] kanssa ja niistä tunnetuimpia ovat muun muassa *Hottentottilaulu* (Vesle Hoa var en hottentott) ja *Ajomatka*. Saario ja Länsiö äänittivät myös joululevyn vuonna 1961.


==Kirjat==
Saario kirjoitti kaksi kirjaa, jotka käsittelevät [[Nummen murre|Nummen murretta]]. Kirjoista ensimmäinen, *Nummilaist kiälentampaamist*, kertoo murteen lisäksi muun muassa Lauri Saarion kansallissodan aikaisesta selviytymisseikkailusta ja menneiden aikojen nummilaisista riiminikkareista ja lauluntekijöistä. Toiseen kirjoista, *Sana on jalkava -se menee pian ja pitkält*, on kirjattu vanhaa Nummilaista murresanastoa sanakirjamaisesti. Kirja on kuvitettu aihepiiriin liittyvin kuvin. Sana on jalkava -se menee pian ja pitkält -kirjalle Saario kirjoitti vielä lyhyen lisävihon; *Ei lisä pahitteeks ol, paitti velas ja selkään saamises''. 

Lisäksi Saario oli mukana tekemässä myös muita Nummi-Seuran julkaisemia kirjoja, joissa käsitellään Nummen paikallishistoriaa.

## Lähteet

## Aiheesta muualla
*
* 
* discogs.com
*Esa Saario Kansalliskirjaston tietokannassa